জাতিসংঘে বাংলাদেশ মিশনের বঙ্গবন্ধু মিলনায়তনেও শহীদ মিনার নির্মাণ করে সেখানে শ্রদ্ধাঞ্জলি অর্পণ করা হয়। বিভিন্ন দেশের কূটনীতিকরাও ছিলেন এ কর্মসূচিতে। বঙ্গবন্ধু মিলনায়তনে অনুষ্ঠিত এই কর্মসূচিতে বক্তব্য রাখেন সংসদ সদস্য রোকসানা ইয়াসমিন ছুটি, সংসদ সদস্য জেবুন্নেছা আফরোজ, সংসদ সদস্য আনোয়ারুল আবেদীন খান, সংসদ সদস্য ইসরাফিল আলম, সংসদ সদস্য মুন্নুজান সুফিয়ান ও সংসদ সদস্য মুহাম্মদ ফারুক খান। তারা সকলেই জাতির পিতার সুযোগ্য কন্যা প্রধানমন্ত্রী শেখ হাসিনার গতিশীল নেতৃত্বে বাংলাদেশকে এগিয়ে নিয়ে যাওয়ার জন্য প্রবাসের সকল বাঙালিকে দলমত নির্বিশেষে কাজ করার আহ্বান জানান।